Vilhelm IV av Luxembourg

Vilhelm IV av Luxembourg (Wilhelm Alexander von Nassau; Biebrich, født 22. april 1852, død Berg slott, 25. februar 1912) var det eldste barnet til storhertug Adolf. Han blei storhertug av Luxembourg og titulær hertug av Nassau etter farens død den 17. november 1905.

 Ekteskap 
Vilhelm IV var protestant, noe som lenge hadde vært tilfelle for medlemmer av huset Nassau. Han gifta seg 21. juni 1893 på slottet Fischhorn med Marie-Anne av Braganza, infanta av Portugal og datter av ekskonge Miguel av Portugal. Med dette handla han i tråd med sitt ønske om at et romersk-katolsk land burde få en romersk-katolsk monark. Etter Vilhelm IV har alle storhertuger vært katolikker.Wilhelm IV. von Luxemburg, findagrave.com. Besøkt 17. april 2015 Vilhelm blei syk straks etter at han overtok trona, og i mars 1908 overlot han styret til sin kone som Statthalterin.William IV , britannica.com. Besøkt 17. april 2015 

 Endring av tronfølgerloven 
Etter at onkelen, prins Nikolaus-Wilhelm døde i 1905 var Vilhelms fetter, Georg Nikolaus, greve av Merenberg, født i et morganatisk ekteskap, den eneste legitime mannlige arvingen i huset Nassau-Weilburg. I 1907 erklærte Vilhelm at grevene av Merenberg, var å anse som ikke-dynastiske, for så å utnevne sin eldste datter, Marie-Adélaïde (1894–1924) som arving til storhertugtronen.Guillaume IV, monarchie.lu. Besøkt 17. april 2015 Etter farens død i 1912, blei hun Luxembourgs første regjerende kvinnelige monark siden Maria Teresia av Østerrike.  ed hennes egen abdikasjon i 1919 blei hun etterfulgt av sin yngre søster, Charlotte (1896–1985). Charlottes etterkommere har regjert i Luxembourg siden. 

 Barn 
 Marie Adélaïde, storhertuginne av Luxembourg (1894-1924)
 Charlotte, storhertuginne av Luxembourg (1896-1985)
 Hilda (1897-1979), gift med fyrst Adolf zu Schwarzenberg (1890-1950)
 Antonia, (1899-1954), gift med kronprins Rupprecht av Bayern (1869-1955)
 Elisabeth (1901-1950), gift med prins Ludwig Philip av Thurn und Taxis
 Sophie (1902-1941), gift med prins Ernst Heinrich av Sachsen (1896-1971)

 Stamtavle 

 Referanser 

 Eksterne lenker 


Kategori:Luxembourgs regenter
Kategori:Fødsler i 1852
Kategori:Dødsfall i 1912